# Dnevni urnik življenja v domu – HIŠNI RED

**Pravilnik o domskem redu DD GSKŠ Ruše (16. člen)**

1. Dijaški dom je odprt od nedelje 17.00 ure do petka 15.00 ure.
2. Urnik prehrane v domski jedilnici od ponedeljka do petka:

*- zajtrk 6.30 – 8.00*

*- kosilo 13.30 – 15.30*

*- večerja 18.00 – 19.30*

1. Obvezne učne ure:

*- dopoldan 8.30 – 11.00*

*- popoldan 15.30 – 18.00*

*- popoldan 16.00 – 18.00 (za dijake 1. letnikov v učilnicah DD)*

1. Aktivnosti dijakov se odvijajo v popoldanskem in večernem času.
2. Dijakom je dovoljen **izhod v okolico** do 21.15 ure. Dijaki javijo svoj odhod in prihod v dopoldanskem času prisotnemu vzgojitelju, po 14.00 uri pa vratarju ali vzgojitelju. Možen je tudi daljši izhod v nočnem času s privoljenjem staršev. Podaljšan večerni izhod odobri dijaku njegov vzgojitelj, v njegovi odsotnosti pa dežurni vzgojitelj v soglasju s starši.
3. Prihodi v dijaški dom ob nedeljah so najkasneje do 22.00 ure. Če se dijak ne vrne v dijaški dom do ponedeljka, morajo starši o vzroku odsotnosti obvestiti vzgojitelja.
4. Morebitne zdravstvene težave, bolezen in poškodbe mora dijak v času bivanja v dijaškem domu javiti vzgojitelju.
5. V dijaškem domu se vodi evidenca pristnosti dijakov.
6. **Zunanji obiskovalci** imajo možnost vstopa v bivalne prostore le s soglasjem vzgojitelja in z vednostjo vratarja. Ostali obiski so dovoljeni v prostem času dijakov, v večnamenskem prostoru doma po predhodni oddaji osebnega dokumenta.
7. Dijaki opravljajo dežurstvo (tudi čiščenje oz. urejanje okolja in skupnih prostorov) v domskih prostorih za druženje ter okolici dijaškega doma po razporedu oz. vzgojnih skupinah.
8. V času učnih ur je druženje med dijaki, ki ni namenjeno učenju prepovedano. Dijaki v času učnih ur ne povzročajo nemira.
9. Od 21.30 do 6.00 ure zjutraj je **čas namenjen počitku - spanju**. Dijaki so v svojih sobah in ne povzročajo nemira. Morebitne druge primerne aktivnosti odobri prisoten vzgojitelj.
10. Na območju dijaškega doma se tehnične naprave naravna na primerno sobno jakost.
11. **Prispelo pošto** razdeli dijakom vzgojitelj. Ob prevzemu pošiljke se dijak podpiše.
12. Kontaktne telefonske številke dijaškega doma so:
* *tajništvo DD 02 / 6300 816*
* *zbornica DD 02 / 6300 818*
* *vratar 02 / 6300 820*

***Ravnatelj GSKŠ Ruše***

 *Samo Robič, univ. dipl. inž. kem. teh.*

Dijaški dom gskš ruše

# Namestitev – SOBNA PRAVILA

**Pravilnik o domskem redu DD GSKŠ Ruše (17. člen)**

1. Dijaki so nameščeni v sobe po razporedu. Sprememba razporeditve po spalnicah ni dovoljena brez pristanka vzgojitelja.
2. Vsi stanovalci sobe imajo enake pravice in dolžnosti.
3. Vstop v sobo je dovoljen samo stanovalcem sobe ter zaposlenim dijaškega doma. Obiski drugih oseb v sobi se vršijo samo v soglasju vseh stanovalcev sobe.
4. Vzgojitelj oz. vodstvo GSKŠ Ruše lahko vstopa v sobo in opravi pregled sobe in dijakovih osebnih stvari iz varnostnih razlogov (npr. sum na kršitve pravil). Na osnovi ugotovitev se ustrezno ukrepa.
5. Dijaki sami skrbijo za higiensko urejenost sob in kulturno uporabo ostalih bivalnih prostorov. Lepljenje plakatov in fotografij je dovoljeno na zato predvidena mesta.
6. Vsaka demontaža pohištva v sobah in prostorih dijaškega doma je prepovedana, kot tudi prenašanje iz enih v druge prostore. Kršitelji bodo materialno odgovarjali.
7. Dijak ima na razpolago v sobi svojo omaro del polic in druge opreme, ki mora biti urejena v skladu s higienskimi in estetskimi načeli. Vzgojitelj lahko pregleda higiensko in estetsko stanje sobe in omare v prisotnosti dijaka.
8. V sobah in učilnicah je zaželena uporaba copat. Dijaki dnevno urejajo sobe, enkrat tedensko pa opravijo temeljito čiščenje.
9. Če spalnice in bivalne enote niso v redu očiščene, lahko vzgojitelj ali ravnatelj odredi, da se očistijo na stroške stanovalcev sobe oziroma enote.
10. Menjava posteljnega perila je vsakih štirinajst dni .
11. Vsak dijak ima ključ svoje sobe. Iz varnostnih razlogov se mora sobo v kateri ni oseb zaklepati. Dijak ne sme posedovati niti uporabljati ključa domskih prostorov, za katerega ni pooblaščen.
12. Po jutranjem odhodu dijakov v šolo se etaže (ko v njih ni prisotnih oseb) zaklenejo in ponovno odklenejo po zaključku pouka v šoli. V dopoldanskem času etažo odpre vzgojitelj samo v nujnih primerih.
13. Sobe so odklenjene v času dijakove prisotnosti.
14. Ob koncu tedna ali pred daljšimi odsotnostmi iz doma, je dolžan dijak zapustiti urejeno sobo, zaprto okno, v sobi ne sme puščati pokvarljivih stvari. Ko dijaki zapustijo sobo morajo pravilno in varno izključiti električne naprave.
15. Pred odhodom na počitnice morajo dijaki generalno počistiti ter shraniti osebne predmete. V času vikendov, počitnic in v času pouka dom opravlja turistično dejavnost. Dijaki se morajo prilagoditi morebitnem potrebam po dodatnih kapacitetah.

***Podrobnejša navodila za bivanje v dijaškem domu so razvidna iz Pravilnika o domskem redu GSKŠ Ruše. Upoštevajte napotke vzgojitev in vodstva GSKŠ Ruše.***

***Ravnatelj GSKŠ Ruše***

*Samo Robič, univ. dipl. inž. kem. teh.*

Dijaški dom gskš ruše

Pravice in dolžnosti dijakov

**Pravilnik o domskem redu DD GSKŠ Ruše (30., 31, 32. člen)**

1. Dijak ima v dijaškem domu **pravico do**:

- uporabe sobe in opreme v sobi ter drugih pogojev bivanja, določenih v skladu normativi in standardi bivanja v dijaškem domu ter domskimi pravili,

- prehrane, učenja in prostega časa ter vzgojne obravnave,

- zagotovitve zasebnosti in osebne varnosti,

- uporabe materialnih sredstev, namenjenih vzgoji in izobraževanju,

- nočnega počitka in miru ter drugih pogojev za učenje v skladu normativi in standardi bivanja v dijaškem domu ter domskimi pravili,

- delovanja pri organiziranih skupnih dejavnostih,

- udeležbe in sodelovanja na vseh prireditvah in drugih aktivnostih,

- prilagoditve pogojev bivanja glede na posebne potrebe,

- pravočasne in objektivne informacije v zvezi z njim,

- varnosti in zaščite pred vsemi oblikami nasilja in

- spoštljive obravnave v skladu z zakonom, mednarodnimi predpisi o človekovih in

- otrokovih pravicah, splošnimi pravili vedenja ter drugimi civilizacijskimi vrednotami.

1. **Dolžnosti dijakov** v času bivanja v dijaškem domu so:
* da upoštevajo določila tega pravilnika in domska pravila,
* da redno in pravočasno obiskujejo učne ure in druge oblike organiziranega dela v skladu z domskimi pravili,
* da redno in pravočasno opravljajo svoje obveznosti, določene z domskimi pravili,
* da dijakov in delavcev dijaškega doma ne ovirajo in ne motijo pri delu,
* da ravnajo v skladu z navodili in odločitvami vzgojiteljev in drugih pristojnih organov dijaškega doma,
* da skrbijo za lastno zdravje in varnost in ne ogrožajo zdravja in varnosti ter telesne in duševne integritete drugih,
* če dijak zboli se mora prijaviti dežurnemu vzgojitelju najkasneje do 7. ure zjutraj
* da upoštevajo navodila in pravila za zagotavljanje požarne varnosti in zdravja pri dejavnostih, pri katerih sodelujejo,
* da pri svojem ravnanju upoštevajo predpise, medsebojne pravice in obveznosti ter spoštujejo splošna pravila vedenja in civilizacijske vrednote,
* da se spoštljivo vedejo do dijakov, vzgojiteljev in drugih oseb,
* da skrbijo za urejenost in snažnost sobe, dijaškega doma in domskega okolja ter
* da sooblikujejo ugled dijaškega doma in okolja, v katerem bivajo.
1. Na območju (dom in okolica) dijaškega doma **je prepovedano**:
* nasilno (verbalno, psihično, fizično ali spolno) vedenje
* izvajanje nasilnih načinov uvajanja novincev v dijaški dom,
* prinašanje, posedovanje, ponujanje, prodajanje, omogočanje, uživanje alkohola ali drugih drog,
* kajenje,
* prihajanje in prisotnost pod vplivom alkohola ali drugih drog,
* prinašanje, posedovanje in uporaba predmetov in sredstev, ki lahko ogrožajo varnost in zdravje ljudi in premoženja,
* ogrožanje varnosti in zdravja drugih in svojega,
* ogrožanje življenja živali in rastlin,
* onesnaževanje oziroma uničevanje žive in nežive narave in
* kakršnakoli druga dejanja oziroma opustitve, ki povzročajo škodo dijaku ali drugim oziroma ogrožajo ljudi, naravo, okolje, stvari in premoženje *(npr. uporaba grelnih teles v sobah, …).*

***Ravnatelj GSKŠ Ruše***

*Samo Robič, univ. dipl. inž. kem. teh.*

Dijaški dom gskš ruše